als_Latn dik_Latn sag_Latn
Pas ardhjes së Cipras në pushtet në Shqipëri nisi të pëshpëritet si mundësi një skenar i ngjashëm: “Një Cipras për Shqipërinë”.
Çështja është së pari të kuptojmë ç’është ky kryeministri pa kollare dhe forca politike që ai përfaqëson. Të gjithë biem dakord se zotëria është prodhim i krizës shumëfaqëshe në vendin e tij. Ajo nisi në Greqi si krizë ekonomike e shkaktuar prej një politike hileqare ndaj BE. Pas shumë lëvizjeve kabinetesh e zgjedhjesh papritur fqinjët i besuan një djaloshi entuziast, të rrethuar nga po kaq shokë të mirë…
…Këtë punë Shqipëria ka vite që e bën. Në vitin 1997 rezultati i votimit të referendumit për Monarkinë (edhe pse u kundërshtua fort nga monarkistët si i manipuluar e i përgjysmuar) është një kopje e “Cipras”. Të zhgënjyer nga politika e deriatëhershme shqiptarët iu votuan për dikë që vinte prej jashtë saj.
Edhe Rama në 2013 ishte një “Cipras”. Frustrimin e elektoratit ai arriti ta kanalizojë në “fajin e ka Saliu”, që përmblidhte gjithë gjynahet e politikës dhe për vete u ofrua si shpëtimtari, si Rilindja, gjenerata tjetër etj etj. “Një milion” shuplakat ishin fenomeni elektoral identik me atë të Greqisë. Mirëpo me të ardhur në pushtet vazhdoi të njejtën rrugë por me makinë të re, duke e plehruar më fort terrenin për një “Cipras” shqiptar.
Po kush mund të jetë fatlumi? Deri tani nuk ka shenja se një i tillë ekziston. Pak ditë më parë kryetari i PD Basha njoftoi kalbjen e pushtetit të sotëm dhe deklaroi se po pret të vijë ora ta shkundë me votë. Pra po pret edhe 28 muaj me besimin se kur “ta shkundin” shqiptarët, pushteti do të bjerë në bahçen e tij. Tjetër – nuk ka sot për sot. Ajo që duket përtej kësaj , është revolta në rritje për shkak të prepotencës së pushtetit dhe padrejtësive të përditshme, për degjenerimin e situatës së rendit, të klimës së biznesit e sipërmarrjes, politikën e varfërimit, cinizmin dhe represionin në rritje ndaj shqiptarit të thjeshtë…dhe vrasjes së shpresës me çdo armë e çdo mjet, në mënyrë sistematike
Në këto kushte pra, o “molla” do bjerë sërish në një nga dy bahçet, ose në minutë të fundit do shfaqet “Ciprasi” ynë, por që kjo shfaqje mund të jetë tejet e rrezikshme në kushtet e zhgënjimit të madh. Shqiptarët mund të jenë të gatshëm të votojnë këdo tjetër veç këtyre që i kanë qeverisur këtë çerek shekulli, ndëkohë që ky “kushdo tjetër” mund të jetë po i njejti apo ndoshta edhe më keq se ç’kemi parë deri më sot.
Te shkretet shqiptar thuaj
als_Latn als_Latn als_Latn als_Latn als_Latn als_Latn als_Latn